OBRAZLOŽENJE OCJENJIVAČKOG ODBORA ZA DODJELU NAGRADA MARKO POLO U 2018. koje dodjeljuje FIJET Hrvatska (*Fédération Internationale des Journalistes et Ecrivains du Tourisme*) u suorganizaciji sa Zborom turističkih novinara *Hrvatskog novinarskog društva*

Ocjenjivački odbor radio je ove godine u sastavu: Jadranka Rilović, Hrvoje Zovko i Ante Gavranović (predsjednik).

Zaprimljeno je dosad najveći broj radova za Natječaj. Samo jedan rad nije odgovarao propozicijama Natječaja.

Opća je opaska da se putopisi sele na radijske postaje i blogove, ponešto na TV postaje, ali sve manje ili uopće izostaju u tiskanim izdanjima, napose u dnevnim novinama.

Odluke Ocjenjivačkog odbora donijete su jednoglasno.

OBRAZLOŽENJE NAGRADA MARKO POLO za 2018.

**Na prijedlog FIJET-a, nagrada inozemnim novinarima, izabranih temeljem objavljenih reportaža o Tunisu,** **domaćinu kongresa FIJET-a u 2017.,**  **dodjeljuje se belgijskom novinaru, gospodinu**

GILBERT MENNE

Po ocjeni Izvršnog odbora FIJET-a to je najbolja reportaža o Tunisu vezano uz Kongres FIJET-a koji je održan 2017.. Objavljena je u TRAVELLING NEWS  - časopisu BELGIJSKOG UDRUŽENJA TURISTIČKIH NOVINARA I PISACA , KOJI SE U ON LINE IZDANJU DOSTAVLJA NA ADRESE 3500 TURISTIČKIH PROFESIONALACA I NOVINARA U BELGIJI , KAO I OBJAVLJUJE JAVNO U ON LINE IZDANJU.

Naslov reportaže: „ LE PAYS DU JASMIN RETROUVE DES COULEURS“.

Gospodin Menne dobiva statuu MARKO POLO i sedmodnevni boravak na otoku Korčula, domovini slavnoga putopisca.

Naše čestitke gospodinu Menneu!

**Prvu nagradu, GRAND PRIX MARKO POLO, za najbolje putopise o Hrvatskoj ravnopravno dijele**

Boris LJUBIČIĆ i Ashley COLBURN

Boris LJUBIČIĆ

**Nepotrebno je posebno objašnjavati tko je Boris Ljubičić. Riječ je o prepoznatljivom autoru**, poznatom – prije svega - po upornom zalaganju za promicanje hrvatskog [identiteta](https://hr.wikipedia.org/wiki/Vizualni_identitet) temeljenog na "kockicama". Ljubičić je također autor izmjenično postavljenih [kvadrata](https://hr.wikipedia.org/wiki/Kvadrat) ili popularno zvanih kockica". Dva izmjenična kvadrata koja je dizajnirao Ljubičić kao prepoznatljivi nacionalni identitet pojednostavljen do krajnosti, danas su u toliko širokoj upotrebi da se više povezuju s Hrvatskom a manje sa samim autorom. Kockice su na taj način postale ne samo prepoznatljiv simbol Hrvatske već i najrasprostranjenija pozivnica za dolazak u našu zemlju. Svaka pojava tih kockica u bilo kojem dijelu svijeta na svoj specifičan način je ujedno i svojevrstan putopis o Lijepoj našoj. Danas su izmjenični kvadrati ili popularno zvane "hrvatske kockice" općeprihvaćene kao najprepoznatljiviji hrvatski identitet.

Ljubičić je prošle godine dobio PLATINUM TROPHY u New Yorku za razradu novoga vizualnog identiteta Hrvatske turističke zajednice koji bi trebao startati od 2020. Ove godine dobio je istu nagradu kao pobjednik u brendiranju: nagrađen je za rad vezan uz Turističku agenciju i prijevoznika Prešecki Grupa d.o.o. iz Krapine. Ove godine je dobitnik još dviju prestižnih međunarodnih nagrada: Trophy Gold za tipografiju Mediterranean kojoj su slova jednim dijelom u moru i namijenjena su turističkom komuniciranju hrvatskog dijela Jadrana, posebice otoka; Trophy Gold za tipografiju Croatian National Tourist Board ili abecedu kojom se HRVATSKA sa dva kvadratića (crvenim i plavim) može ispisati u obliku originalnog loga s tim da je slovo A uvijek u plavom kvadratu (Adriatic Sea) kao i pripadajući slogani i namijenjena je turističkom komuniciranju hrvatskog turizma u cjelini.

Iako se ne radi o ovogodišnjim postignućima, ne možemo preskočiti njegovu prvu uspješnicu: Prvi značajan projekt koji je napravio bio je vizualni identitet VIII. [Mediteranskih igara](https://hr.wikipedia.org/wiki/Mediteranske_igre) u [Splitu](https://hr.wikipedia.org/wiki/Split) 1979. godine. Znak kojega je dizajnirao Ljubičić - tri bijela [kruga](https://hr.wikipedia.org/wiki/Krug) uronjena u [more](https://hr.wikipedia.org/wiki/More), na plavoj podlozi - usvojen je kao trajni [simbol](https://hr.wikipedia.org/wiki/Simbol) za sve mediteranske sportske igre.

Borisu Ljubičiću pripada statua MARKO POLO i sudjelovanje na narednom Kongresu FIJET-a

Naše iskrene čestitke velikom profesionalcu!

Ashley COLBURN

A**shley Colburn poznata je televizijska redateljica i producent, koja se proslavila dokumentarnim filmovima o zemljama koje je posjetila. Do sada je snimila više od 40 filmova, a posjetila je više od 60 zemalja. U te filmove unijela je i razvijala inovacije sa svojim timom, promovirajući zemlje, odredišta, ljude, kulturu, baštinu…**

**Hrvatska se ponosi činjenicom da je za jedan od tih filmova WOW CROATIA pred nekoliko godina dobila prestižnu nagrada EMMY. Do sada je inače osvojila dvije nagrade Emmy.**

**Ashley je osnivač, novinarka i urednica nekoliko on line portala i web stranica, pod nazivom: GOGO Vacations, Liberty Travel, Sail Croatia, producirala je mnogo video fimova, te pokrenula Ashley Colburn You Tube Channel. Koristi se svim društvenim mrežama.**

**Otkrivajući ljepotu Hrvatske u koju se nedavno i preselila, postala je Ambasadorica turizma Hrvatske.**

**Njen film Čudesna Hrvatska prikazan je u više od pola milijuna samo američkih domova. Hrvatsku je otkrivala gledateljima svijeta u poznatim emisija WOW Croatia, te nastavila istraživati ljepote Hrvatske i objavljivati na svim društvenim mrežama:**

* **Blog ASHLEYCOLBURNCROATIA.com**
* **WEB STRANICA**
* **TIME AUT CROATIA**
* **PORTAL /FACEBOOK ASHLEY COLBURN WONDERS**
* **YOU TUBE CHANNEL**

**U 2018. godini objavila je serijal video filmova objavljenih na svom kanalu i članaka o ljepotama Hrvatske:**

* **Moj život u Istri; Osijek Baranja; Pula, Poreč, Krapina; Makarska; Život je lijep u Zagorju; Zagreb i okolica. Tjedno odašilja video turističke filmove iz Hrvatske.**

Ashley pripada medalja MARKO POLO i krstarenje Jadranom u organizaciji ID Riva Tours.

Iskrene čestitke našoj Ashley s nadom da će nastaviti u ovom stilu i dalje te svijetu otkrivati ljepote Hrvatske. Ujedno, hvala za sve što je do sada učinila za promociju naše zemlje!

**POSEBNE PRVE NAGRADE ZA ČASOPISE ( UOKVIRENI MEDALJONI MARKO POLO)+ certifikati**

Po ocjeni Ocjenjivačkog odbora nagrađeni su:

1. Časopis  Inflight Magazine Croatia Airlines
2. Časopis ZAGREB - MOJ GRAD

**Časopis Inflight Magazine CROATIA izdaje hrvatska zrakoplovna tvrtka Croatia Airlines sa ciljem stalnog promicanja hrvatske kulture, baštine, prirodnih ljepota i različitih drugih zanimljivosti**.

**Činjenica je da časopis – koji izlazi od 1994. godine – vrlo često omogućava prvi kontakt brojnih putnika s našom zemljom i kao takav pruža veliku potporu hrvatskom turizmu.  U tijeku svih tih godina – časopis će naredne godine obilježiti četvrt stoljeća redovitoga izlaženja – uspio je privlačiti pozornost šire domaće i inozemne javnosti te dobiti mnogobrojne pozitivne reference.**

**Časopis izlazi četiri puta na godinu u impozantnoj nakladi od 35.000 primjeraka. Posebno valja naglasiti pomni odabir sadržaja. Vrlo je širok tematski okvir časopisa koji zadire u baštinu, prirodne ljepote, nacionalne parkove, običaje i tradiciju, umjetnost, kontinentalnu Hrvatsku, obalu i otoke, ali i modu, umjetnost, dizajn, arhitekturu i drugo. Maštovito obrađene teme ističu se svojom aktualnošću i okim novinarskim standardima, a praćene su uvijek vrhunskim fotografijama.**

**Bitno je naglasiti da časopis CROATIA svojim vizualnim identitetom, kao sastavnim dijelom vizualnog identiteta naše zrakoplovne kompanije, uspješno pronosi nacionalna obilježja i tako uvelike pridonosi prepoznatljivosti naše zemlje u svijetu.**

**Uz nagradu za najbolji časopis posebno priznanje MARKO POLO dobiva i glavna urednica časopisa CROATIA, naša draga kolegica Ksenija ŽLOF, koja je na čelu ove vrijedne edicije od samih početaka njenog izlaženja. U tijeku tih godina pokazala je vrhunske profesionalne vještine i znanja i te je svoje kvalitete uvijek uspijevala unijeti u pisanje i uređivanje časopisa CROATIA. Na taj je način spojila svoje novinarsko iskustvo s velikim znanjem na području odnosa s javnošću i razradila posebnu platformu promocije hrvatskoga turizma.**

**Iskrene čestitke samom časopisu, ali i glavnoj urednici Kseniji ŽLOF.**

**Još jedan časopis, specijaliziran za zagrebačku prošlost i sadašnjost, dobiva ovo visoko priznanje. Riječ je o časopisu ZAGREB – MOJ GRAD i njegovoj urednici Biserki RAJKOVIĆ SALATA.**

**Ovaj specifični časopis izlazi od 2007. te slikovito i argumentirano, prikazuje povijest i razne događaje vezane uz Zagreb iz prošlosti, ali, isto tako, vrlo utemeljeno progovara i o sadašnjosti naše metropole. Urednica je uspjela okupiti kao suradnike vrhunske stručnjake – Članove HAZU, profesore arhitekture, povijesti književnosti i umjetnosti, liječnike, novinare.**

**Svi oni, pod budnim okom urednice, naše Biserke, dali su svoj nemjerljivi doprinos sadržaju i prepoznatljivosti časopisa, ali i odali hommage ljudima koji su stvarali ovaj grad, a koje mi vrlo često nažalost zaboravljamo. Svatko tko voli ovaj grad pronaći će u časopisu mnoštvo zanimljivih podataka i detalja koji su širem pučanstvu zapravo nepoznati. a stvaraju potpuno novu sliku Zagreba.**

**Valja spomenuti da uz mnogobrojne priče i saznanja o gradu, njegovim bivšim i sadašnjim stanovnicima, časopis daje znatan prostor kulturnim zanimljivostima iz povijesti i života drugih gradova. To ga čini svojevrsnom povijesnom bilježnicom, koja nema samo prolaznu vrijednost već je namijenjena i budućim generacijama.**

**Iskrene čestitke samom časopisu, a one pripadaju i glavnoj urednici Biserki RAJKOVIĆ SALATA!**

**POVELJE MARKO POLO (CERTIFIKATI)**

Ocjenjivački odbor je ove godine bio nešto izdašniji u ovoj kategoriji nagrada. Cilj takve politike je jasan: želimo stimulirati i nagraditi što veći broj autorskih priloga u želji i nastojanju da upravo u ovoj kategoriji privučemo što veći i širi broj natjecatelja. Ove smo godine u tome djelomice uspjeli. Nikada nije bilo više natjecatelja. Svi zajedno moramo, međutim, širiti tu ideju, poticati kolegice i kolege da se prijavljuju i na taj način ostvarujemo ideju o promociji hrvatskoga turizma.

Ovogodišnji laureati, dobitnici visokoga priznanja, su: čitamo ih alfabetskim redom, a laureati je dijele ravnopravno.

1. Marija BARIĆ
2. Božica BRKAN
3. Zrinka KREŠO
4. Željka SRUK KUNŠTEK
5. Nives MATIJEVIĆ
6. Krešimir STANČIĆ
7. Davorka VUKOV COLIĆ

Nagrađeni laureati, uz certifikate MARKO POLO, dobivaju vikend aranžmane.

Obrazloženja:

**Marija BARIĆ za reportažu KESTENIJADA U SV. IVANU ZELINI**

**Karakteristično je za putopise Marije BARIĆ da odabire nesvakidašnje teme. Tako je u ovoj prigodi slikovitim opisima ispričala nadahnutu i poticajnu priču o jednoj priredbi koja postupno prerasta u prepoznatljivu destinaciju i brand.**

**Poznavajući široki raspon njenih reportaža Ocjenjivački odbor je uočio specifičan kreativan pristup. To se može vidjeti u njenim reportažama s naglaskom na autentičnost događaja i sredine s jasnim naglaskom na trendove, kulturni turizam, manifestacije. Njen je poseban doprinos razvoju turizma u segmentu hortikulturnog uređenja Varaždina. Njena osvjedočena pripadnost turizmu pokazuje se i kroz mnoge druge manifestacije. Među njima ćemo posebno spomenuti da je1995. pokrenula i vodila akciju ocjenjivanja vrtova i uređenog okoliša CVIJET ZA LJEPŠI SVIJET na temelju koje je nastao ZELENI CVIJET HRVATSKE TURISTIČKE ZAJEDNICE.**

Naše iskrene čestitke kolegici Mariji BARIĆ

**Božica BRKAN za reportažu „POSTOJI LI JOŠ ZAGORSKI TRADICIJSKI VRT?“**

**U svojoj reportaži Božica otkriva na sebi svojstven način još uvijek skrivena blaga s još živim elementima tradicijske hortikulture. Svojim napisima nastoji prošlost Hrvatskog zagorja održati živom. Zahvaljujući tome, Donja Stubica je još u Jugoslaviji 1978. krenula s akcijom ULJEPŠAJMO SVOJE MJESTO. Ta akcija je utjecala na pokretanje novih: Hrvatski obiteljski tradicijski vrt, Hrvatski vrt perunika, Školski vrtovi, Plavi cvijet i Zeleni cvijet Hrvatske turističke zajednice. Autorica ne krije žal za tim začudnim zagorskim vrtima koji pomalo potpuno nestaju. Posebno ističe kako je nebriga ugušila donjostubički , najslavniji u zemlji vrt perunika, pogotovo jer je plava Perunika croatica proglašena hrvatskim nacionalnim cvijetom.**

**Ostaje tek žal, čak ne i gorčina – tvrdi autorica. Možda će upravo njeni napisi pripomoći da se urušavanje ne dogodi suviše brzo.**

Iskrene čestitke našoj dragoj Božici BRKAN.

**Zrinka KREŠO za reportažu KONAVOSKA KOLENDA**

**Zrinka je autorica dokumentaraca, video novinarka i svjetska putnica. Majstor je reportaže koja afirmira kulturnu baštinu i običaje, isprepliće odlike mjesta s ljudskim pričama, ističe turističke potencijale novih ili manje poznatih destinacija ili potvrđuje stare vrijednosti na nov i autentičan način**

**KONAVSKA KOLENDA tipičan je primjer reportaže koji odlikuju Zrinku. Ova reportaža, namijenjena najširem krugu međunarodnih gledatelja - objavljen je u okviru emisije ALPE-DUNAV-JADRAN – nudi vrklo atraktivan sadržaj. Naime, ono što se u svijetu nudi raznim pjesmama, to je u Konavljima upravo Kolenda. U tu reportažu, u samo četiri minute trajanja, utkana je povijesna i kulturna podloga, razvoj tog specifičnog narodnog običaja i načina njegovog očuvanja. Iskorištena je prigoda da se istaknu posebnosti prigodne gastronomije te mogućnost uključivanja stranaca iz bilo kojega dijela svijeta u pozitivno ozračje dubrovačkog zaleđa.**

**Za uspjeh reportaže zaslužan je sretan spoj rada i dara snimatelja Dražena LIPKA.**

Iskrene čestitke kolegici Zrinki KREŠO.

**Željka KUNŠTEK za reportažu LJEPOTA USPAVANA POD ZVIJEZDAMA**

**Reportaža je objavljena u časopisu TIP TRAVEL ON LINE MAGAZINE koji se odlikuje reportažama o hrvatskim turističkim destinacijama na hrvatskom, engleskom i njemačkom jeziku i zasigurno predstavlja medijski doprinos promociji Hrvatske i dolasku turista u našu zemlju. Spomenut ću samo reportažu o Lastovu, Jesen u kontinentalnoj Hrvatskoj, Advent i zima, Kninsko – Šibenskoj županiji, otocima i druge.**

**Među spomenutim posebno se ističe reportaža o otoku Lastovo. Autorica u svom pristupu kaže: „Tamo, daleko od užurbanosti masovnog turizma, daleko od buke, čekaju vas mir i tišina koju poremete tek krik galebova i pjesma cvrčaka. Na tom otoku, zarobljenom u bezvremenskoj ljepoti, očekuje vas posljednji kutak Mediterana kakav je uistinu nekad bio… Daleko na pučini, okružen kristalno čistim morem po kojem klize bijela jedra jedrenjaka, pokriven gustim zelenim šumama te danju obasjan suncem a noću svjetlima starih kamenih svjetionika i najzvjezdanijim nebom koje možete zamisliti, otok Lastovo već tisućljećima odolijeva vremenu“. Treba li tome još što dodati?**

Iskrene čestitke kolegici Željki KUNŠTEK

**Nives MATIJEVIĆ za reportažu KORNATI LIFESTYLE – BIZNIS NA GOLOM KAMENU, BEZ VODE, STRUJE I BRODSKE LINIJE**

**Nives nam pokušava dočarati onu manje poznatu stranu Kornata koju turisti rijetko vide. Riječ je o stalnoj borbi malobrojnih preostalih stanovnika arhipelaga sa surovom prirodom, njihova odricanja od blagodati civilizacije i odanosti tom golom kamenu.**

**Svojim prepoznatljivim stilom Nives nam usporedo priča i povijest ovoga, u svijetu jedinstvenoga nacionalnog parka u privatnom vlasništvu čije su otočiće Kurnatari generacijama otplaćivali mukotrpnim težačkim radom.**

Iskrene čestitke kolegici Nives MATIJEVIĆ

**Krešimir STANČIĆ za reportažu SKRIVENI KUTOVI HRVATSKOG ZAGORJA - MILENGRAD**

**Autor nam otkriva skrivene kutke Hrvatskog zagorja, koji su pravi biseri zagorskog krajolika. Prostor je to, kako nam to lijepo dočarava Krešimir, gdje pitomo i brežuljkasto prelazi u stjenovito i planinsko, a s vrhova litica stražare ostatci nekad ponosnih plemićkih gradova.**

**Tako saznajemo za Belski izvor, Bugarsku u Podrutama, Gotalovec, Grtovec i Milengrad. Nije tu riječ samo o zaboravljenim i zapuštenim prostorima. Autor to naziva fotografskim rajem. Fascinantni kameni detalji, igra sunca kroz otvore na zidinama i prekrasni vidici otvaraju pred posjetiteljima potpuno novi svijet.**

Iskrene čestitke kolegi Krešimiru Stančiću

**Davorka VUKOV COLIĆ za reportažu TIHA OAZA PRVE HRVATSKE SKLADATELJICE - NAŠICE**

**Priča o Dori Pejačević objavljena je u Inflight Magazine Croatia Airlines i samo je jedna od putopisnih reportaža koju je Davorka objavila u ovom časopisu. Predlagači su je smatrali najdražom. Na zanimljiv način upoznaje nas s ovom umjetnicom koja je postavila temelje novijoj hrvatskoj komornoj i koncertnoj glazbi i svoju oazu mira ali i nadahnuća uvijek iznova pronalazila u Našicama.**

**U odabiru tematike za svoje reportaže Davorka bira manje poznate detalje i na njima gradi svoju priču, pokušavajući joj dati dozu autentičnosti, intime i duboke promišljenosti. Ona svoje napise zasniva na činjenicama, ali im dodaje svoj osobni naglasak i time ih čini posebnim, rado čitanim štivom.**

Iskrene čestitke kolegici Davorki VUKOV COLIĆ

**POSEBNA PRIZNANJA  (CERTIFIKATI)**

Ocjenjivački odbor, na prijedlog Izvršnog odbora FIJET HRVATSKA, dodijelio je Posebno priznanje za izuzetan doprinos povijesti i afirmaciji dubrovačkog i hrvatskog turizma našem kolegi

NIKŠI BENDERU

Nagrada se dodjeljuje za objavljenu knjigu „Neizbrisivi tragovi 1 i 2  o osobama koje su doprinijele razvoju i uspjehu turizma u Dubrovniku“. U knjizi su objavljeni razgovori s doajenima dubrovačkog, a time i hrvatskog turizma. U cijelosti je posvećena ljudima koji su stvarali turističku povijest Grada Dubrovnika i Hrvatske i ostali neizbrisivo vezani za prenošenje imena Dubrovnik u svijetu.

 Iskrene čestitke kolegi Benderu.

PRIZNANJA ZA DOPRINOS popularizaciji i afirmaciji turističkog novinarstva te promicanju turizma Hrvatske Ocjenjivački odbor, na prijedlog Izvršnog odbora FIJET HRVATSKA, dodjeluje

HRT – EMISIJA „PLODOVI ZEMLJE“

LICE TURIZMA

NOVA TV

RADIO KAJ

RADIO SLJEME

Obrazloženja nagrada

PLODOVI ZEMLJE

Emisija PLODOVI ZEMLJE najdugovječnija je i tradicionalno najgledanija emisija Hrvatske radiotelevizije (HRT) Plodovi zemlje ove godine obilježavaju šezdesetu obljetnicu neprekidnoga prikazivanja. Tajna gledanosti i prihvaćenosti nije samo u stalnosti termina, brojnim reportažama i tradiciji, već i u činjenici da se kroz poljoprivredu obrađuju i brojne socijalne teme među kojima i ukazivanje na turističke mogućnosti imaju važno mjesto. Posebno se to odnosi na stalna zalaganja emisije da se konačno uspostavi čvršća veza između „zelene“ i „plave“ magistrale, što bi označilo šire ekonomsko povezivanje poljoprivredno -prehrambenog sektora i turizma..

Emisija Plodovi zemlje prikazuju se bez prekida od 1958. godine, kada je prikazana prva emisija. Zanimljivo je i kako su se otada promijenila samo četiri urednika. Za razliku od većine tjednih magazina, Plodovi zemlje prikazuju se tijekom cijele godine, bez ljetne stanke, što od ekipe emisije i njezinih suradnika svakako zahtijeva dodatne napore, no najveća su im nagrada, kako ističu, upravo – gledatelji.

Iskrene čestitke uredniku emisije i članovima novinarsko-snimateljske ekipe.

LICE TURIZMA

Lice turizma predstavlja blog serijal kojemu je cilj kroz seriju intervjua s ključnim akterima turizma zapadnog Balkana analizirati trenutno stanje turističkog sektora u regiji. Naš član, Ivan Dodik, pokrenuo je Fijet komunikacijske kanale: Fijet Whats Up – Young Journalists, Fijet You Tube Channel i pomalo priključuje sve Fijet filmove na taj kanal, podigao je razinu medijske komunikacije unutar FIJET Svjetskog udruženja, a uskoro će pustiti redizajn WEB stranice Fijet. Od siječnja 2019 pokrenut će redizajniranu stranicu Fijet Hrvatska.

 Čestike kolegi Ivanu Dodiku s molbom da nastavi svoje aktivnosti sa žarom koji sada pokazuje.

NOVA TV

Nova TV je prva hrvatska komercijalna televizija s nacionalnom koncesijom. Nova TV je s emitiranjem započela 2000. godine, a od 2018. u vlasništvu je medijske kompanije Slovenia Broadband, koja je dio vodećeg svjetskog investicijskog fonda KKR. Danas Nova TV d.d. na hrvatskom tržištu djeluje kao medijska grupa s kanalima Nova TV, specijaliziranim kanalom za zabavu Doma TV, internacionalnim Nova World i dječjim kanalom Mini TV.  
  
Ocjenjivački odbor odlučio je nagraditi TV Novu za serijal o jadranskim otocima.  Dnevnik Nove TV tijekom ožujka ove godine uveo je posebnu rubriku u kojoj otkriva kako izvan turističke sezone žive veći i manji, udaljeni i često izolirani hrvatski otoci. Kakva im je svakodnevnica, koji su problemi s kojima se susreću, ali i koje su prednosti života udaljenog od kopna,

U samo mjesec dana reporteri TV Nova posjetili su preko 20 poznatih i manje poznatih otoka među kojima su i Lastovo, Vis, Drvenik, Rava, Iž, Sestrunj, Rvanj, Molat, Ist, Dugi otok ili Krapanj. Na popisu su se našli i otoci na koje je kamera najgledanijeg Dnevnika u zemlji stupila prvi put.

Čestitamo kolegama s TV Nova sa željom da na sličan način budu i dalje promotori turističke ideje.

RADIO KAJ

Radio Kaj za kajkavski kraj moto je pod kojim svaki dan tijekom godine, 24 sata dnevno, ova radijska postaja emitira program namijenjen i prilagođen interesima, željama i potrebama slušatelja kajkavskog govornog područja. Radio Kaj i mnogobrojni kajkavski izvođači nastoje zajedno dati svoj trajni doprinos Tjednu kajkavske kulture. Radio Kaj time i daje potporu njegovanju kajkavske glazbe i običaja, pogotovo potiče autore na pisanje novih skladbi. Ostvaruje to kroz festivale Pjesma i tambura, Igrajte nam mužikaši, Pjesmom do srca, duhovne glazbe Krapinafest, najvećem i najpoznatijem Festivalu kajkavskih popevki, te koncertima Kaj vu duši širom Hrvatske, ali i posebno prihvaćenima u Velikoj koncertnoj dvorani Vatroslava Lisinskog.

Uz njegovanje kajkavskog govora, običaja i glazbe Radio Kaj je stalni promotor turizma u Hrvatskom zagorju. Dnevna emisija posvećena turizmu to odražava na najbolji način.

Iskrene čestitke vodstvu Radio Kaj!

RADIO SLJEME

**Radio Sljeme** je hrvatska nekomercijalna radio postaja koja je dio [Hrvatskoga radija](https://hr.wikipedia.org/wiki/Hrvatski_radio) i emitira svoj program na području [Zagreba](https://hr.wikipedia.org/wiki/Zagreb) i šire okolice od [17. travnja](https://hr.wikipedia.org/wiki/17._travnja) [1953.](https://hr.wikipedia.org/wiki/1953.) prvo pod nazivom Radio na valu 202,1, a od [15. svibnja](https://hr.wikipedia.org/wiki/15._svibnja) [1953.](https://hr.wikipedia.org/wiki/1953.) kao **Radio Sljeme**. Uvođenjem noćnog programa u siječnju [1997.](https://hr.wikipedia.org/wiki/1997.). **Radio Sljeme** je prešlo na 24-satno emitiranje.

**Radio Sljeme** je danas jedna od najslušanijih postaja u gradu [Zagrebu](https://hr.wikipedia.org/wiki/Zagreb). Najzagrebačkiji radio - što je poznati sinonim radija, iako se radio čuje u cijeloj središnjoj Hrvatskoj i pokriva sedam županija, popularan je zbog programskog usmjerenja, u kojem središnje mjesto zauzima grad [Zagreb](https://hr.wikipedia.org/wiki/Zagreb). Radijska postaja je također vrlo karakteristična i po glazbi koju emitira, jer politika kuće stoji na načelu da se ne emitira agresivna glazba. Puštaju se dosta često vječni [evergreeni](https://hr.wikipedia.org/wiki/Evergreen), no ne emitiraju se samo stari već i suvremeni glazbeni brojevi.

Ocjenjivački odbor nagradio je Radio Sljeme zbog snažne podrške koju ova radijska postaja pruža razvoju turizma.